Source: https://444.hu/2020/04/03/nem-viccelt-a-godolloi-no-aprilis-elsejen-kikotozte-az-agyhoz-aztan-agyonszurkalta-a-szeretojet
Timestamp: 2020-06-06 14:30:33
Document Index: 371060

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Nem viccelt a gödöllői nő április elsején, kikötözte az ágyhoz, aztán agyonszurkálta a szeretőjét - 444
A vírusos időkhöz illően távmeghallgatás után rendelte el egy gödöllői nő letartóztatását a Budakörnyéki Járásbíróság bírója. Az asszony ugyanis azzal gyanúsítja a Pest Megyei Rendőr-főkapitányság, hogy megölt egy embert.
A bíróság meglepően intimpistáskodó hangulatú közleménye szerint a nő férje idén januárban tudta meg, tíz évnyi házasság után, hogy mind a három gyereküknek más az apja, egy olyan férfi, akit ő is ismert. Innentől kezdve a nő gyakran tartózkodott a későbbi sértett gödöllői ingatlanjában.
Így tett március 31-ről április 1-re virradóan is, hogy másnap, elsején délelőtt a sértettet, vagyis a gyerekei apját a kezénél fogva hálószobában álló ágyhoz kötözte, majd késsel többször is mellkason szúrta. A férfi a közlemény szerint “a szúrások következtében kialakult belső sérülések és a vérvesztéses sokk miatt” halt meg.
A gyanúsított aznap este maga jelentette be a tettét a rendőrségnek. A bíróság szerint “a gyanúsított - vélhetően a nyomok eltüntetése céljából –a sértett ingatlanjába aznap többször is visszament, illetve az elkövetést követően több, ezidáig ismeretlen személlyel is találkozhatott.”
A bíróság mindezek alapján feltételezte, hogy a nő szabadlábon hagyása esetén a bizonyítást a tárgyi bizonyítékok elrejtésével, megsemmisítésével, illetve a nyomozás során még nem ismert tanúk befolyásolásával megnehezítené, veszélyeztetné. Ezért rendelték el a letartóztatását.
A Budakörnyéki Járásbíróság nyomozási bírója a gyanúsítottat meghallgatta, aki személyi körülményeiről nyilatkozott, de vallomást nem tett. A bíróság az ügyészi indítványt megalapozottnak találta és elrendelte a gyanúsított letartóztatását az elsőfokú bíróságnak a tárgyalás előkészítése során hozandó határozatáig, legfeljebb azonban 2020. május 3. napjáig.
Tbg bűnügy ma 16:03 1
akiraly külföld ma 13:54 111
akiraly politika ma 13:44 184
akiraly politika ma 12:58 1748
Horváth Bence Külföld ma 12:36 281
akiraly bűnügy ma 12:10 35
akiraly politika ma 11:51 246
akiraly külföld ma 11:25 745
akiraly külföld ma 11:06 170
akiraly külföld ma 10:22 648
haszanz járvány ma 9:33 92
akiraly tudomány ma 9:05 346
akiraly külföld ma 8:42 583
akiraly külföld ma 7:59 954
akiraly bűnügy ma 7:19 67
Neuberger Eszter közlekedés ma 7:01 682
Botos Tamás bűnügy június 5., péntek 21:09 1034
Botos Tamás POLITIKA június 5., péntek 20:13 164